Κρίστιαν Στόκερ

Ο Κρίστιαν Στόκερ (Christian Stocker, γενν. 20 Μαρτίου 1960 στο Βίνερ Νόιστατ, Βιέννη) είναι Αυστριακός πολιτικός του Λαϊκού Κόμματος (ÖVP). Είναι Αντιδήμαρχος του Βίνερ Νόιστατ από το 2000 και βουλευτής της Κάτω Βουλής της Αυστρίας από τις 12 Ιουνίου 2019. Από τις 23 Σεπτεμβρίου 2022 ως τις 5 Σεπτεμβρίου 2025 διετέλεσε Γενικός Γραμματέας του κόμματός του. Στις 5 Ιανουαρίου 2025 εξελέγη αρχηγός του Λαϊκού Κόμματος.

Μετά την επιτυχή κατάληξη των διαπραγματεύσεων με το Σοσιαλδημοκρατικό Κόμμα και το κόμμα Neos, αναμένεται να ηγηθεί της νέας τρικομματικής Κυβέρνησης, αναλαμβάνοντας καγκελάριος της χώρας.

 Ζωή 
 Εκπαίδευση και σταδιοδρομία 
Ο Κρίστιαν Στόκερ, γιος του επίσης βουλευτή του Λαϊκού Κόμματος ÖVP Φραντς Στόκερ, ολοκλήρωσε την υποχρεωτική εκπαίδευση στο Βίνερ Νόιστατ. Μετά την αποφοίτησή του από το λύκειο, το 1979 ξεκίνησε να σπουδάζει νομική στο Πανεπιστήμιο της Βιέννης  και ολοκλήρωσε τις σπουδές του με μεταπτυχιακό το 1986. Το 1988 πήρε το διδακτορικό του στη Νομική. Μετά από ένα χρόνο στο Επαρχιακό και Περιφερειακό Δικαστήριο του Βίνερ Νόιστατ, εργάστηκε ως δικηγόρος από το 1994.

 Πολιτική 
Ο Στόκερ εξελέγη μέλος του δημοτικού συμβουλίου στο Βίνερ Νόιστατ το 1990, όπου υπηρέτησε ως μέλος και πρόεδρος διαφόρων επιτροπών. Το 2000 έγινε πρόεδρος της τοπικής επιτροπής του κόμματος ÖVP και δεύτερος αντιδήμαρχος και από το 2015 πρώτος αντιδήμαρχος. Από το 2000 έως το 2010, ήταν υπεύθυνος Σημοσίων Έργων και στη συνέχεια υπεύθυνος για τα σχολεία μέχρι το 2015. Από το 2015 ήταν δημοτικός σύμβουλος Οικονομικών και Παιδείας και μετά τις δημοτικές εκλογές του 2020 ανέλαβε τα τμήματα οικονομικών, περιουσίας και διαχείρισης ακινήτων.   

Το 2017 έθεσε υποψηφιότητα στις βουλευτικές εκλογές στην εκλογική περιφέρεια της Νότιας Κάτω Αυστρίας και στην εκλογική περιφέρεια της Κάτω Αυστρίας. Στις 12 Ιουνίου 2019 ορκίστηκε μέλος της Εθνοσυνέλευσης αντικαθιστώντας τον Γιόχαν Ρέντλερ, ο οποίος παραιτήθηκε. Τον Δεκέμβριο του 2021 έγινε μέλος της Επιτροπής Διερεύνησης Διαφθοράς του ÖVP και εκπρόσωπος για τις εσωτερικές υποθέσεις και την ασφάλεια στην κοινοβουλευτική ομάδα του ÖVP, ενώ τον Μάρτιο του 2022 ανέλαβε πρόεδρος της Επιτροπής Εσωτερικών.

Τον Μάρτιο του 2022 εξελέγη αναπληρωτής πρόεδρος περιφερειακής οργάνωσης του κόμματος. Τον Σεπτέμβριο του 2022 διορίστηκε Γενικός Γραμματέας του κόμματος . Στις βουλευτικές εκλογές του 2024 ήταν επικεφαλής υποψήφιος του ÖVP στην περιφερειακή εκλογική περιφέρεια της Νότιας Κάτω Αυστρίας και έβδομος στην ομοσπονδιακή λίστα του κόμματος, εκλεγόμενος απευθείας στην περιφερειακή εκλογική περιφέρεια της Νότιας Κάτω Αυστρίας. Μετά τις εκλογές διετέλεσε μέλος της διαπραγματευτικής ομάδας του ÖVP για τον σχηματισμό κυβέρνηση με το SPÖ και το NEOS. 

Μετά την αποτυχία των τριμερών διαπραγματεύσεων για κυβερνητικό συνασπισμό μεταξύ των ÖVP, SPÖ και NEOS και την παραίτηση του Καρλ Νεχάμερ, ο Στόκερ ορίστηκε νέος πρόεδρος του κόμματος ÖVP στις 5 Ιανουαρίου 2025.  Αμέσως μετά τον διορισμό του ως αρχηγού κόμματος, το ÖVP υπό την ηγεσία του ξεκίνησε διαπραγματεύσεις με το ακροδεξιό κόμμα FPÖ, το οποίο είχε αναδειχθεί ως το ισχυρότερο κόμμα στις εκλογές του 2024. Μέχρι λίγο πριν, ο ίδιος ο Στόκερ, ως πρόεδρος του κόμματος, είχε επανειλημμένα κάνει εξαιρετικά επικριτικές δηλώσεις για το FPÖ στα ΜΜΕ. Οι διαπραγματεύσεις με το FPÖ απέτυχαν τελικά στις 12 Φεβρουαρίου 2025.

Μετά την επιτυχή κατάληξη των νέων διαπραγματεύσεων με το Σοσιαλδημοκρατικό Κόμμα και το κόμμα Neos στις 27 Φεβρουαρίου 2025, αναμένεται να ηγηθεί της νέας τρικομματικής Κυβέρνησης, αναλαμβάνοντας καγκελάριος της χώρας.

 Παραπομπές 

Κατηγορία:Απόφοιτοι του Πανεπιστημίου της Βιέννης
Κατηγορία:Αυστριακοί επιχειρηματίες
Κατηγορία:Αυστριακοί πολιτικοί
Κατηγορία:Αυστριακοί καγκελάριοι
Κατηγορία:Ηγέτες εν ενεργεία